Narva (upė Primorėje)
Narva (rus. Нарва), Sidimis (rus. Сидими, iki 1972 m.) – upė pietinėje Primorės krašto (Rusija) dalyje. Upė teka Chasano rajone (Primorės kraštas). Ištakos – kalno Vysotnaja papėdėje, įteka į Narvos užutėkio vakarinę dalį (tai Amūro įlankos pietvakarinė dalis). Upės ilgis – 36 km, baseino plotas – 340 km². Vasarą upėje dažni poplūdžiai, kuriuos dažniausiai sukelia ilgi smarkūs lietūs.